Република Србија

**ОПШТИНА ГАЏИН ХАН**

ОПШТИНСКА УПРАВА ОПШТИНЕ ГАЏИН ХАН

**Служба за привреду и инспекцијске послове**

Број:

Датум: 20.02.2024.године

**ИЗВЕШТАЈ О РАДУ**

**ИНСПЕКЦИЈЕ ЗА ЗАШТИТУ ЖИВОТНЕ СРЕДИНЕ ЗА 2023. ГОДИНУ**

**ПРАВНИ ОСНОВ**

На основу члана 44. Закона о инспекцијском надзору („Службени гласник РС”, бр. 36/15, 44/2018-др.закон и 95/18) сачињен је Извештај о раду Инспекције за заштиту животне средине, Одељење за привреду и инспекцијске послове, Општинске управе општине Гаџин Хан.

**НАДЛЕЖНОСТ ПОСТУПАЊА ИНСПЕКЦИЈЕ ЗА ЗАШТИТУ ЖИВОТНЕ СРЕДИНЕ**

Општи циљ ове инспекције је превенција и деловање ради спречавања загађивања животне средине у свим њеним сегментима: ваздуха, земљишта и вода , као и заштита од штетног утицаја буке и нејонизујућег зрачења и чија надлежност је јасно прописана пратећим законима и повереним пословима јединицама локалне самоуправе. Другостепени орган је Министарсво заштите животне средине.

Инспекциja за заштиту животне средине обавља послове инспекцијског надзора у контроли примене закона у области заштите животне средине са циљем да се превентивним деловањем или изрицањем мера оствари законитост и безбедност пословања и поступања надзираних субјеката и спрече или отклоне штетне последице. У циљу обезбеђења поштовања закона, инспекција за заштиту животне средине налаже мере прописане законом, иницира покретање поступка пред другим надлежним органима. Инспекцијски надзор у области заштите животне средине општинска инспекција за заштиту животне средине обавља као поверени посао.

Инспектор за заштиту животне средине вршиo je инспекцијски надзор над применом прописа поверених Законом и подзаконским акатима из области заштите животне средине и то:

- **Закона о заштити животне средине** („Сл. гласник РС“ бр:135/04; 36/09; 72/09 и др закони и 43/2011 одлука УС, 14/2016, 76/18, 95/18- др. закон);

-**Закон о процени утицаја на животну средину** ("Службеном гласнику РС", бр. 135/2004 и 36/2009);

- **Закон о интегрисаном спречавању и контроли загађивања животне средине** („Сл. гласник РС“, бр. 36/2009, 25/2015 и 109/2021),

- **Закона о заштити од буке у животној средини** (Сл. гласник РС бр. 96/2021 );

- **Закон о управљању отпадом** (Сл. гласник РС бр: 36/09; 88/10, 14/2016, 95/2018- др. закон и 35/2023);

- **Закона о заштити ваздуха** ("Службеном гласнику РС", бр. 36/2009, 10/2013 и 26/2021-др.закон);

- **Закон о хемикалијама** („Службени гласник РС“, бр. 36/09, 88/10, 92/11, 93/12 и 25/15),

- **Закон о заштити од нејонизујућих зрачења** („Сл. гласник РС“, бр. 36/2009),

- **Закон о заштити природе** ("Сл. гласник РС", бр. 36/2009, 88/2010, 91/2010 - испр., 14/2016 и 95/2018 -др. закон и 71/2021)

Инспектор за заштиту животне средине поступа по :

- **Закон о инспекцијском надзору** ( ''Сл. гласник РС'' бр.36/15, 44/18- др.закон и 95/18) ;и

- **Закон о општем управном поступку** (Закон о инспекцијском надзору (''Сл. гласник РС'' бр.18/16, 95/18 – аутентично тумачење и 2/2023- одлука УС);

- **Закон о привредним преступима** ( "Службени лист Социјалистичке Федеративне Републике Југославије", бр. 4/77, 36/77 - испр., 14/85, 10/86 (пречишћен текст), 74/87, 57/89 i 3/90 i "Службени лист СРЈ", бр. 27/92, 16/93, 31/93, 41/93, 50/93, 24/94, 28/96 i 64/2001 и "Службени гласник Републике Србије", бр. 101/2005 – др.закон);

**- Закону о прекршајима** („Сл. гласник РС”, бр. 65/2013, 13/2016, 98/2016- одлука УС, 91/2019, 91/2019-др.закон и 112/2022-одлука УС)

* **Кривичном законику** („Сл. гласник РС”, бр. 85/2005, 88/2005, 107/2005, 72/2009, 111/2009, 121/2012, 104/2013, 108/2014, 94/16 и 35/19).

**Подзаконски акти донети по основу ових посебних Закона:**

-Уредбе и Правилници донети по основу посебних закона од стране ресорног Министарства ;

А у складу са **Основним Законима** :

- Закон о општем управном поступку (Закон о инспекцијском надзору ( ''Сл. гласник РС'' бр.18/16 и 95/2018 - аутентично тумачење);

- Закон о инспекцијском надзору ( ''Сл. гласник РС'' бр.36/15, 44/2018 - др. закон и 95/2018) и

-Закона о локалној самоуправи (''Сл. гласник РС ''бр 129/07 и 83/2014 -др.закон, 101/2016 - др. закон и 47/2018).

Инспекцијски надзори у 2023. години вршени су у складу са Годишњим планом инспекцијског надзора Инспекције за заштиту животне средине за 2023.годину, који је сагласно одредби члана 10. став 6. Закона о инспекцијском надзору објављен на интернет страници општине Гаџин Хан.

**ИНФОРМАЦИЈЕ И ПОДАЦИ О РАДУ**

**Информације и подаци о раду инспектора за заштиту животне средине за 2023.годину:**

**1) Број спречених или битно умањених вероватних настанака штетних последица по законом заштићена добра, права и интересе (превентивно деловање инспекције)**

Како је ове године инспектор први пут почео са редовним инспекцијским надзором у току обављања тих првих редовних инпекцијских надзора инспектор за заштиту животне средине, вршиo je и едукативно, односно превентивно деловање, кроз разговор, давање стручних објашњења, упознавања са обавезама из прописа и указивања надзираним субјектима на могуће забрањене, односно штетне последице њиховог незаконитог рада.Оваквим превентивним приступом у току надзора код надзираног субјекта, постиже се ефикаснија примена законских прописа. Надзираним субјектима посебно је указивано на надлежности инспекције за заштиту животне средине, као и на њихове обавезе везано за примену одредби важећих законских прописа.

Превентивно деловање Инспекције за заштиту животне средине остварено је делом и кроз информисање јавности о инспекцијском раду објављивањем Плана инспекцијског надзора за 2023. годину и контролних листи из различитих области заштите животне средине.

**2) Обавештавање јавности, пружање стручне и саветодавне подршке надзираним субјектима**

Инспекција за заштиту животне средине у 2023. години није имала захтева надзираног субјекта за стручним саветодавним посетама.

Активности усмерене ка превентивном деловању из области управљања отпадом огледале су се у давању стручних и практичних савета и препорука, и то у вези давања смерница за збрињавање отпада, управљања отпадом генерисаним при обављању делатности, изради и попуњавању документације, и другим питањима из области управљања отпадом.

Предузете активности у извештајном периоду:

- обавештење јавности (званична саопштења, објаве, интервју и сл.) - 0

- стручне саветодавне посете – 0

- издата акта о примени прописа - 0

- превентивни инспекцијски надзори - 0

- примљени подаци о самоконтроли надзираних субјека – 0

- обуке надзираних субјеката и других лица - 0

- публикована упустава и смерница за рад и поступање - 0

**3) Ниво усклађености пословања и поступања надзираних субјеката са законом и другим прописом, који се мери помоћу контролних листи**

Сами инспекцијски надзори вршени су према контролним листама за одређене области надзора, у складу са објављеним контролним листама на сајту Општине Гаџин Хан и сајту Министарства заштите животне средине**.**

У складу са годишњим Планом инспекцијског надзора Инспекције за заштиту животне средине за 2023. годину,по прибављеној сагласности Министартсва заштите животне средине, обављани су надзори у различитим областима заштите животне средине.

У 2023. години вршени су инспекцијски надзори код надзираних субјеката и доношењем управних мера њихово пословање је у великој мери усклађено са законом.

Субјекти су се обраћали инспектору за заштиту животне средине у вези са сваком недоумицом у њиховом пословању, како би евентуални пропусти били исправљени и како би њихов рад био у складу са прописима из надлежности заштите животне средине.

**4) Број откривених и отклоњених или битно умањених насталих штетних последица по законом заштићена добра, права и интересе (корективно деловање инспекције)**

Током 2023. године Инспекција за заштиту животне средине поступала је у складу са својим правима, дужности и овлашћењима у случајевима у којима је на основу утврђеног чињеничног стања доносила решења са наређеним мерама надзираним субјектима за спровођење мера заштите животне средине, сагласно законским прописима из области заштите животне средине. Инспектор за заштиту животне средине у 2023. години наложио је:

* Укупан број изречених корективних мера – 28,
* Укупан број посебних мера наредби, забране и заплене - 0
* Укупан број мера усмерених на заштити права трећих лица - 0
* Укупан број изречених мера које су измењене на основу датих примедби на записник од стране надзираних субјеката - 0

**5) Број утврђених нерегистрованих субјеката и мерама спроведеним према њима**

У 2023 години није откривен ниједан нерегистрован субјекат.

* откривених нерегистрованих субјеката - 0
* изречених мера за упис у основни регистар - 0
* изречених мера за упис у посебни регистар - 0
* изречених забрана обављања делатности - 0
* одузимање предмета - 0
* поднетих захтева за покретање прекршајних поступака - 0

**6) Мере предузете ради уједначавања праксе инспекцијског надзора и њиховом дејству**

У складу са Законом о инспекцијском надзору, у циљу уједначавања рада инспектор за заштиту животне средине у надзорима је користио контролне листе, које се налазе на сајту Општине Гаџин Хан и Министарству заштите животне средине и доступне су свим оператерима за потребе самоконтроле.

Инспектор за заштиту животне средине је користио идентичне мере у истим случајевима како би се постигла правичност и уједначеност у раду.

**7) Остварење плана и ваљаности планирања инспекцијског надзора, нарочито о односу редовних и ванредних инспекцијских надзора, броју редовних инспекцијских надзора који нису извршени и разлозима за то, као и о броју допунских налога за инспекцијски надзор**

Инспектор за заштиту животне средине израдио је План инспекцијког надзора инспекције за заштиту животне средине за 2023.годину, за који је добијена Сагласност број 353-03-20/2023-07 од 16.03.2023.године. План инспекцијског надзора је већим делом спроведен у 2023.години. Према Плану планирано је укупно 21 редовних надзора, од чега је извршено 18.

Инспектор за заштиту животне средине је прва четири месеца у 2023.години је био на боловању ради посебне неге детета, тако да је са испуњењем плана почео од маја 2023.године. У 2023.години План није спроведен до краја и остали су незавршена три редована инспекцијска надзора. Један није извршен због великог обима посла, упознавањем за прописима, као и саме чињенице да је са извршењем Плана кренуто од маја месеца. Други редован инспекцијски надзор који није реализован је код надзораног субјекта који на своје има поседује две фирме. Обе фирме су биле планиране за надзор Планом, од којих једна не послује, већ се цела делатност обавља преко једне од фирми, где је извршен редовни инспекцијски надзор и где су дате одрећене мера за отклањање незаконитости. Један инспекцијски надзор није извршен зато што је надзорани субјекат престао са пословањем.

Инспекцијски план редовних надзора је извршен 85,71 % у односу на број планираних надзора.

У складу са наведеним планом инспекцијског надзора, инспектор је поред редовних, обавио и два ванредна по захтеву странке за инспекцијски надзор.

• Степен извршења редовних и планираних ванредних надзора: 86,95 %

• Однос редовних и ванредних надзора:18:2;

• Број планираних надзора који нису извршени: 3;

• Допунских налога у извештајном периоду: 1.

**Заштита ваздуха**

Од **планираних 3 редовних инспекцијских** надзора, везаних за контролу мерења емисије загађујућих штетних материја у ваздух, а у складу са Законом о заштити животне средине ("Сл. гласник РС", бр. 135/2004, 36/2009, 36/2009 - др. закон, 72/2009 - др. закон, 43/2011 - одлука УС, 14/2016, 76/2018, 95/2018 - др. закон и 95/2018 - др. закон) и Законом о заштити ваздуха ("Сл. гласник РС", бр. 36/2009, 10/2013 и 26/2021 - др. закон) и подзаконским актима, а који су се односили на, постројења за сагоревање чврстог, течног, или гасовитог горива, **извршено је свих 3 инспекцијска надзора.** Један надзирани субјекат од тих три не користи више котао, другом надзираном сибјекти још траје рок за извршење мере, док је трећи доставио Извештај о мерењу и Закључак Извештаја периодичног повременог мерења емисије загађујућих материја у ваздух, не указије на прекорачења ГВЕ. У овој области инспекција није имала ванредне инспекцијске надзоре.

**Заштита од буке**

У области заштите од буке у животној средини у затвореном и отвореном простору у 2023. години **инспекција је** **држећи се плана од планираних 4 редовних инспекцијских надзора реализовала 3 редовних инспекцијских надзора.** Од 4 планирана један надзирани субјект је престао са пословањем, док су остала три доставила Извештај о мерењу буке, где је Закључак Извештаја не указује да постоји прекорачење граничне вредности индикатора буке. У овој области извршен је један ванредни инспекцијски надзор по пријави странке.

**Управљање отпадом**

Од **планираних 14 редовних инспекцијских надзора** вазаних за контроле управљања отпадом а у складу са Законом о управљању отпадом (“Службени гласник Републике Србије”, бр. 36/09, 88/10, 14/16, 95/18- др.закон и 35/2023) и контроле доставе документације на увид о кретању отпада према Правилнику о обрасцу Документа о кретању отпада и упутству за његово попуњавање („Службени гласник РС“ број 114/2013) **извршено је 12 редовних инспекцијских надзора, један допуснки инспекцисјки надзор, док ванредних није било.**

**Процена утицаја на животну средину**

Из обе области планом није био предвиђен ниједан редован инспекцијси надзор.

**Нејонизујуће зрачење**

Из обе области планом није био предвиђен ниједан редован инспекцијси надзор.

**Ванредни утврђујући инспекцијски надзори по захтеву надзираног субјекта-Енергетска лиценца, Оператери за управљање отпадом**

Сходно одредбама Закона о заштити животне средине а по основу захтева оператера, за потребе издавања Извештаја (записника) о испуњености услова са аспекта заштите животне средине за потребе прибављања енергетске лиценце у складу са Законом о енергетици као у извештајном периоду извршено је **1 ванредни инспекцијски надзора**, докпо основу захтева органа за вршење ванредног утврђујућег инспекцијаког надзора у циљу утврђивања испуњености прописаних услова у погледу заштите животне средине за издавање дозволе за управљање отпадом у складу са одредбама Закона о управљању отпадом у извештајном периоду није било захтева.

* Од планираних 21 редовних инспекцијских надзора извршено је 18, што представља 85,71% извршења плана
* Од планирана 2 ванредна инспекцијска надзора, извршен је 2, што представља 100% извршења плана;
* од планираних 21 редовних надзора није извршено 3, надзора;
* број допунских налога - 1
* опис ограничавајућих фактора који су довели до неизвршења плана у предвиђеном обиму

**8) Ниво координације инспекцијског надзора са инспекцијским надзором кога врше друге инспекције**

Инспектор за заштиту животне средине током 2023. године је сарађивао са републичком инспкцијом за заштиту животне средине. Обављен је један заједнички инспекцијски надзора са Републичким инспектором за заштиту животне средине у области контроле поверених послова.

Заједничких инспекцијских надзора: 1.

**9) Материјални, технички и кадровски ресурси које је инспекција користила у вршењу инспекцијског надзора и мерама предузетим у циљу делотворне употребе ресурса инспекције и резултатима предузетих мера**

Одсек за инспекцијске послове има једног инспектора за заштиту животне средине са пуним радним временом.

Материјалне и техничке ресурсе које инспекција за заштиту животне средине користи су: рачунар и штампач.

У поступцима инспекцијског надзора инспектор није користио повећана материјална средства.

Инспектор за заштиту животне средине осим повереног посла из области заштите животне средине обавља још посао комуналног инспектора и послове везана за управљање и деловање у ванредним ситацијама.

План коришћења годишњих одмора је реализован на начин како је предвиђен решењима за годишњи одмор.

**10) Придржавање рокова прописаних за поступање инспекције**

Општински инспектор за заштиту животне средине у 2023. години се у свему придржавао рокова прописаних Законом о инспекцијском надзору и Законом о општем управном поступку и то у смислу рокова за обавештење подносиоца пријаве, као и у погледу поштовања рокова за издавање записника, решења и других управних аката. Предлог плана за 2024 годину је у законски предвиђеном року достављен на мишљење Министарству заштите животне средине.

**11) Законитост управних аката донетих у инспекцијском надзору (број другостепених поступака, њихов исход, број покренутих управних спорова и њихов исход)**

На решења Инспекције за заштиту животне средине у 2023. години није било жалби и није уложена ни једна тужба.

- изјављених жалби по којима је првостепени орган решио - 0

- одбачених жалби – 0;

- неоснованих жалби - 0;

- изјављених жалби које су прослеђене другостепеном органу и њихов исход - 0;

- одбачених жалби као неосноване, или неблаговремене - 0;

- поништених решења првостепеног органа – 0;

- обустављених поступака, након одустанка странке од жалбе – 0;

- покренутих управних спорова и њихов исход – 0;

**12) Поступање у решавању приговора и притужби на рад инспекције, са исходима тог поступања, уз посебно истицање броја поднетих приговора и притужби и области рада на које су се односили**

У 2023. години није било притужби на рад инспектора за заштиту животне средине сходно члану 52. Закона о инспекцијском надзору као ни захтева за изузеће инспектора за заштиту животне средине.

1. **Обуке и други облици стручног усавршавања инспектора**

У 2023 години инспектор заштите животне средине није учествовао на обукама.

**14) Иницијативе за измене и допуне закона и других прописа**

Није било иницијативе за измене и допуне закона и других прописа.

**15) Мере и провере предузете у циљу потпуности и ажурности података у информационом систему**

Током 2023. године Инспекција за заштиту животне средине редовно је ажурирала интерну базу података о извршеним пословима из области своје надлежности.

Инспекција за заштиту животне средине не располаже сопственим информационим системом.

Инспектор за заштиту животне средине општине Гаџин Хан, ажурира податке на општинском сајту у вези заштите животне средине.

**16) Стање у области извршавања поверених послова инспекцијског надзора;**

**17) Исходи поступања правосудних органа по захтевима за покретање прекршајног поступка, пријавама за привредни преступ и кривичним пријавама које је поднела инспекција**

У 2023. години инспектор за заштиту животне средине је поднео:

* + није било захтева за покретање прекршајног поступка,
  + није било пријава за покретање поступка за привредни преступ
  + није било кривичних пријава.

|  |  |
| --- | --- |
| **Списак постављених радних циљева инспектора према редоследу значаја и збирни приказ њиховог извршавања** | |
|  | |
| **1.** | Контрола спровођења мера и прописа из области заштите животне средине, као поверени послови Министарства заштите животне средине, код надзираних привредних субјеката, правних лица и предузетника, одређени следећим законима:  -Законом о заштити животне средине;  -Законом о процени утицаја на животну средину;  -Законом о управљању отпадом;  -Законом о заштити ваздуха;  -Законом о заштити од буке у животној средини;  -Законом о заштити од нејонизујућих зрачења;  -Законом о енергетици;  -Законом о хемикалијама;  -Законом о интегрисаном спречавању и контроли загађивања;  -Законом о заштити природе,  у складу са одредбама из Закона о инспекцијском надзором  **УКУПАН БРОЈ ПЛАНИРАНИХ (РЕДОВНИХ) ИНСПЕКЦИЈСКИХ НАДЗОРА утврђен је Годишњим планом рада инспекције за заштиту животне средине за 2023.годину и износи 1 преглед по 2 календарска месеца, 2 прегледа по 6 календарских месеци, 3 прегледан у једном календарском месецу и 4 прегледа у једном календарском месецу, односно 21 планираних инспекцијских надзора током године, уз сачињавање свих правних аката (записника, решења, службених белешки и др као и предузимање законом прописаних мера.** |
| **2.** | - Поступање по представкама грађана на основу оцене о постојању разлога за покретање инспекцијског надзора по службеној дужности у складу са Законом о инспекцијском надзору, годишњим и оперативним планом инспекцијског надзора предузимање мере из надлежности поверених Законима и благовремено обавештавање подносиоца представке о свим битним стварима током поступка.  - Поступање по захтевима привредних субјеката за утврђивање испуњености услова за обављање делатности и потврђивање законитости пословања.  **УКУПАН БРОЈ ВАНРЕДНИХ ИНСПЕКЦИЈСКИХ НАДЗОРА је утврђен Годишњим планом рада инспекције за заштиту животне средине за 2023.годину у износу од 30% од укупо планираних инспекцијских надзора**. |
| **3.** | Превентивнo инспекцијскo деловање усмерено ка подстицању и подржавању законитости и безбедности пословања и поступања надзираних субјеката све у циљу спречавања настанка штетних последица, организовани кроз пружање информативне, едукативне и стручно саветодавне подршке надзираном субјекту на лицу места које се организује ван просторија инспекције.  **Планиран број службених саветодавних посета је утврђен Годишњим планом рада инспекције за заштиту животне средине за 2023.годину и дефинисана је једна годишње.** |
| **4.** | Учешће на стручним усавршавањима, радионицама, семинарима, курсевима обукама и слично из области заштите животне средине у организацији свих релевантних фактора заштите животне средине (Министарства, невладин сектор, Институти, Факултети и др) у циљу едукације и јачања компетенција инспектора. |
| **5.** | Сарадња са републичким инспекторима заштите животне средине, инспекторима за заштиту животне средине других локалних самоуправа, комуналном полицијом и другим органима и организацијама |
| **6.** | **ЗБИРНИ ПРИКАЗ ИЗВРШАВАЊА РАДНИХ ЦИЉЕВА:**  **1**.Укупан број реализованих инспекцијских надзора одсека инспекције за заштиту животне средине **: 23( двадесет три)**  **По областима надзора:**  **-**ЗЖС**: 1**  **-**Студија о процени утицаја**: 0**  **-**Отпад**: 13**  -Ваздух**: 3**  -Бука**: 6**  -Нејонизујуће зрачење**: 0**  -Заштита природе :**0**  **-**Остало**: 0**  **2.** Од планираних 2 ванредних инспекцијскихнадзора, извршено је 2, што представља 100% извршења плана; По захтеву 1, по представкама 1.  **3**.Превентивно деловање: **0**  **4.** Обуке и други видови стручног усавршавања инспектора **: 0**  **5.**Заједнички инспекцијски надзор са републичком инспекцијом за заштиту животне средине-Одељење за поверене послове: **1** |

Инспектор за

заштиту животне средине

Миљана Пешић